Komisijos reglamentas (EB) Nr. 2154/2003
2003 m. gruodžio 10 d.
dėl laikino leidimo išdavimo tam tikriems mikroorganizmams (Enterococcus faecium ir Lactobacillus acidophilus) pašaruose
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1], su paskutiniais pakeitimais, padarytais Komisijos direktyva 2003/7/EB [2], ypač į jos 3 straipsnį ir 9e straipsnio 1 dalį,
kadangi:
(1) Direktyva 70/524/EEB reikalauja, kad negavus Bendrijos leidimo, nė vienas priedas nebūtų išleistas į apyvartą,
(2) Direktyvos 70/524/EEB C priedo II dalyje nurodytų priedų, įskaitant ir mikroorganizmus, atveju gali būti išduodamas laikinas leidimas naudoti naują priedą arba iš naujo naudoti jau patvirtintą priedą pašaruose, jei laikomasi toje direktyvoje nustatytų sąlygų ir jei pagal gaunamus rezultatus yra pagrindo daryti prielaidą, kad naudojant priedą gyvūnų mityboje, jis turi vieną iš poveikių, nurodytų tos direktyvos 2 straipsnio a punkte. Toks laikinas leidimas gali būti išduodamas ne ilgiau kaip ketveriems metams.
(3) Paraiškų, pateiktų gauti leidimą naudoti šio reglamento priede nurodytus mikroorganizmus, įvertinimas rodo, kad laikomasi Direktyvos 70/524/EEB 9e straipsnio 1 dalyje nurodytų sąlygų.
(4) Komisijos reglamentu (EB) Nr. 666/2003/EB [3] buvo leista naudoti Enterococcus faecium paršelių ir kiaulių penėjimui ketverius metus.
(5) Buvo pateikti nauji duomenys pagrįsti paraišką dėl leidimo naudoti Enterococcus faecium paršavedėms pratęsimo.
(6) Buvo pateikti nauji duomenys pagrįsti paraišką dėl leidimo naudoti naują priedą Lactobacillus acidophilus vištoms dedeklėms pratęsimo.
(7) Todėl reikėtų laikinai leisti naudoti priede nurodytus Lactobacillus acidophilus vištoms dedeklėms ir Enterococcus faecium paršavedėms ketverius metus ir įtraukti į leidžiamų naudoti priedų sąrašo IV skyrių.
(8) Gyvūnų mitybos mokslinis komitetas pareiškė palankią nuomonę dėl šių mikroorganizmų naudojimo, laikantis šio reglamento priede nustatytų sąlygų.
(9) Paraiškų įvertinimas rodo, kad yra reikalinga tam tikra darbuotojų apsaugos nuo pašarų priedų, pateiktų priede, poveikio tvarka. Tačiau tokia apsauga užtikrinama, taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo [4], su paskutiniais pakeitimais, padarytais Reglamentu (EB) Nr. 1882/2003 [5].
(10) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę.
PRIĖMĖ ŠĮ REGLAMENTĄ:
1 straipsnis
Priedus, priklausančius grupei "mikroorganizmai", nurodytai priede, leidžiama naudoti kaip pašarų priedus, laikantis priede nustatytų sąlygų.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 10 d.